JY LEES NOU Vinnige sjokolade-fudgekoek
Getypoel: Die Punt, Mosselbaai
Weg / Desember
As jy nie lus is om 'n koek te bak nie, kan jy ook 'n sjokolade- of vanieljesponskoek koop en dit vries totdat jy dit nodig het. Dan hoef jy net die sjokolade te smelt vir die vulsel.
Vir 6 | Voorbereityd 1 uur (om die koek te bak) | Gaarmaaktyd 15 minute plus rustyd (vir vulsel)
* 1 karton (580 g) Ina Paarmansjokoladekoekmengsel
* Water, kookolie en eiers (volg resep op pakkie)
* 11/3 koppie room
* ¼ koppie botter
* 400 g sjokolade, gerasper
* 2 koppies aarbeie, gekap
1. Meng en bak die koek volgens die instruksies op die pakkie. Laat dit eenkant staan om af te koel.
2. Vir die vulsel: Verhit die room en botter tot kookpunt, verwyder dit van die hitte en roer die sjokolade daardeur tot gesmelt.
3. Voer die bodem van 'n 20 cm-losboomkoekpan uit met bakpapier. Sny die koek in blokkies en krummel dit tot fyn. Roer 1¾ koppie van die sjokoladevulsel daardeur (hou die res vir later). Jy kan ook 'n elektriese klitser gebruik. Meng dit totdat die mengsel soos dik fudge lyk.
4. Roer nou die aarbeie daardeur, skraap dit uit in die voorbereide koekpan en maak dit gelyk bo-op. Bedek dit met kleefplastiek en laat vir 45 minute afkoel of tot ferm genoeg om uit te skep.